Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 215

17. A megválaszolandó kérdés az, hogy vajon a felek vevõi áttérnének-e könnyen hozzáférhetõ helyettesítõ termékekre, vagy máshol található szállítókra a vizsgált termékekre vonatkozóan és az érintett területeken bekövetkezõ, feltételezetten kismértékû (5—10% közötti), de tartós relatív árnövekedésre válaszul. Ha a helyettesítés elég ahhoz, hogy az áremelés a keletkezõ forgalomkiesés miatt ne lehessen kifizetõdõ, az érintett piac további helyettesítõ termékekkel és területekkel bõvül ki. Ez történik mindaddig, amíg a termékek és földrajzi területek összessége olyanná válik, hogy a relatív árak kismértékû, de tartós növekedése már kifizetõdõvé válik. Az egyenérték-elemzést a vásárlóerõ koncentrációját érintõ esetekben kell alkalmazni, amelyekben a kiindulópont a szállító, és az árak vizsgálata lehetõvé teszi annak ismeretét, hogy a szállító milyen más értékesítési csatornákat vagy értékesítési helyeket használhat a termékei forgalmazására. Ezeknek az elveknek az alkalmazása során gondosan figyelembe kell venni az 56. és 58. pontban ismertetett egyes konkrét helyzeteket.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes